קול קורא לפסטיבל הבינלאומי "קורונה סאנסט"
עיריית נתניה מתכוונת להתקשר עם חברת "קורונה" לצורך הפקת פסטיבל "קורונה סאנסט" בעיר נתניה.
פסטיבל "קורונה סאנסט" הינו פסטיבל בינלאומי שהתקיים במדינות רבות בעולם: מקסיקו, אנגליה, יפן, קנדה, דרום אפריקה, איטליה, ספרד, איחוד האמירויות, הונג קונג, צ'ילה, פורטו ריקו ועוד.<?xml:namespace prefix = "o" ns = "urn:schemas-microsoft-com:office:office" />
העירייה מעוניינת לקיים את פסטיבל "קורונה סאנסט" בפעם הראשונה בישראל, בעיר נתניה. הפסטיבל בנתניה יהיה בדיוק באותה מתכונת בה התקיימו פסטיבלי "קורונה סאנסט" ברחבי העולם.
חשוב לציין: הפסטיבל כולו הינו ידידותי לסביבה. כל האלמנטים בפסטיבל עשויים מעץ או מחומרים ידידותיים לסביבה. בפסטיבל מתקיים שוק אמנים המייצרים ומוכרים מוצרים מחומרים ידידותיים לסביבה, כגון: תיקים מבד של מצנחי גלישה.
כל האלמנטים של התפאורה ייחודיים לאירוע ותואמים בדיוק את התפאורה בפסטיבלים ברחבי העולם.
הליין המוסיקלי לפסטיבל הינו ייחודי וראשוני בישראל. כל האמנים הינם בינלאומיים וחלקם השתתפו בפסטיבלי "קורונה סאנסט" האחרים, הליין אפ הינו אפרו האוס, אשר ייחודי לליין המוסיקלי הבינלאומי של הפסטיבל.
חב' "קורונה" מתחייבת להשקיע בפרסום הפסטיבל לפחות 1,000,000 ₪ כאשר העלות הכוללת של האירוע ללא פרסום לא תפחת מ-2.5 מיליון ₪.
העירייה תהא נכונה לתת לחב' "קורונה" זכות שימוש שאין עימו חזקה במרחב הציבורי, וכן לממן מס' פריטי רישוי: שיטור, אבטחה, גידור המתחם, מד"א, כב"א והכשרת המתחם בסכום שלא יעלה על 500,000 ₪.
חב' "קורונה" תהא רשאית למכור כרטיסים לפסטיבל "קורונה סאנסט". חברת "קורונה" תיתן הנחה משמעותית לתושבי העיר נתניה.
חברה הסבורה כי היא מסוגלת לדאוג לקיומו של הפסטיבל כפי שתואר לעיל, בעיר נתניה, מתבקשת לפנות להילה בטל. 09-8329827, או לשלוח הצעה לכתובת הדוא"ל info@lineup.org.il וזאת עד ליום ראשון, י' באדר ב' תשע"ט 17.3.19.
הפניות שתתקבלנה תיבדקנה על ידי נציגי העירייה, ובמידה ותימצא חברה נוספת היכולה לספק את הפסטיבל כפי שתואר לעיל יתפרסם מכרז בהתאם.